Datasets:
LocalDoc
/
AzTC

Dataset card Data Studio Files
xet
Community
Search is not available for this dataset
text
stringlengths
10
518k
Füzuli sakinləri illər sonra Od çərşənbəsini doğma yurdlarında bayram edirlər.
Bayram ab-havası məktəblilər tərəfindən də coşqu ilə qeyd olunur.
Füzuli şəhəri Mirzə Uluqbəy adına 1 saylı tam orta məktəbdə keçirilən Od çərşənbəsi tədbiri də yaddaqalan olub.
Çərşənbələrin ikincisi sayılan Od çərşənbəsi tədbirində adət-ənənələrimizi əks etdirən milli atributlar və əşyalar, həmçinin şirniyyatlar yer alıb.
Məktəblilər milli geyimlərdə yallı oynayıblar.
Hazırlanan səhnəciklər maraqla qarşılanıb.
Şagirdlər yumurta döyüşüb, digər oyunlar oynayıb, şən musiqi sədaları altında rəqslər ediblər.
Məktəblilərə Od çərşənbəsi haqda ətraflı məlumat verilib və bu çərşənbənin insanlar tərəfindən oda, Günəşə olan inamdan irəli gələrək illərdir qeyd edildiyi bildirilib.
Onlara əvvəlki illərdə Qarabağda təkcə Od çərşənbəsinin deyil, digər çərşənbələrin də adət-ənənələrimizə uyğun olaraq necə keçirilməsi barədə danışılıb.
Qeyd edək ki, hazırda Füzuli şəhər məktəbində 450-yə yaxın şagird təhsil alır.
“Müəllimlərin sertifikasiyası prosesinin başa çatmaması insanların bərabər hüquqa malik olma prinsipini pozur”.
APA xəbər verir ki, bu Nazirlər Kabinetinin 2023-cü il üzrə fəaliyyəti haqqında hesabatında əks olunub.
Qeyd edilib ki, bu gün müəllimlərin sertifikasiyası onların əmək haqlarının artırılmasında əsas meyarlardan biridir.
Habelə bu proses ölkənin hər yerində aparılmadığı üçün onun tezləşdirilməsi çox vacibdir:""“Prosesin başa çatmaması insanların bərabər hüquqa malik olma prinsipini pozur.
Belə ki, Cəlilabad rayonunda müəllimlərin sertifikasiyası keçirilmədiyindən bu meyar üzrə edilən əməkhaqqı toplayıb artımları onlara şamil edilmir”.
Həmçinin bildirilib ki, 2023-cü ildə 31 min 300 təhsilverən sertifikatlaşdırmada iştirak edib və onlardan 23 min 200 nəfər test və müsahibə mərhələsindən uğur qazanaraq sertifikatlaşdırmadan keçib.
Sertifikatlaşdırmadan keçmiş 5 min 300 təhsilverənin vəzifə maaşına 35% və 17 min 900 təhsilverənin vəzifə maaşına 10% əlavələr müəyyən edilib.
Bakının Nərimanov rayonu, Faiq Yusifov küçəsində beşmərtəbəli binada söküntü işlərinə başlanılıb.
Lakin binada hazırda yaşayanlar da var.
Sakinlər digər mənzillərdə aparılan söküntü işlərindən narahatdırlar.
Bəs tikinti şirkəti sakinlərlə niyə dil tapa bilmir?
Daha ətraflı “ATV Xəbər”in süjetində:
Şəkərin azaldılması ümumi sağlamlığınıza olduqca böyük təsir göstərə bilər.
Əgər bir ay şəkərli qidalardan uzaq dursanız, böyük dəyişikliyin özünüz də şahidi olacaqsınız.
Bir çox xəstəliklərin yaranmasına məhz şəkər səbəb olur.
Əgər qəlyanaltılardan, peçenyelərdən və tortlardan doymayan birisinizsə, mütləq bu yazını oxuyun.
Amerika Ürək Dərnəyinin məlumatına görə, gündə orta hesabla 77 qram əlavə şəkər istehlak edilir:bu, qadınlar üçün tövsiyə olunan gündəlik miqdarın üç qatıdır.
Vizual olaraq, dörd qram şəkər bir çay qaşığı şəkərə bərabərdir, buna görə də 77 qram yarım stəkan şəkərdən bir az azdır.
Şəkərin əsas mənbəyi içkilərdən, sonra qəlyanaltılardan və desertlərdən gəlir.
Bir çoxumuzun tövsiyə ediləndən daha çox şəkər istehlak etməyimiz, bunun sağlamlığımıza təsirini və şəkərdən imtinanın hansı təsirlərin ola biləcəyini şübhə altına ala bilər.
Əlavə şəkərin yüksək qəbulu diabet və çəki artımından tutmuş qaraciyər yağlanmasına qədər hər şeylə əlaqələndirilir.
Şəkərlərin həddindən artıq istehlakı da ürək xəstəliyi riskinin artması ilə əlaqəli olan trigliserid səviyyənizi artıra bilər.
Bəzi tədqiqatlar hətta xərçəng riskini yaratdığını da yazıb.
30 gün ərzində şəkərdən imtina etsəniz orqanizminizdə nə baş verər?
İltihablı xəstəliklərdən uzaq olacaqsınız.
Xolesterin səviyyəsi aşağı düşəcək.
Ürək döyüntüləriniz normallaşacaq.
Yaddaş zəifliyindən xilas olacaqsınız.
Tez bir zamanda çəki atıb, sağlam arıqlayacaqsınız.
Qaraciyər piylənməsindən xilas olacaqsınız.
Dəriniz daha təravətli görünəcək.
Diş çürüməsinin qarşısı alınacaq.
Birinci Liqa təmsilçilərindən olan “Karvan” heyətinə yeni legioner qatıb.
Oxu.Az xəbər verir ki, məlumatı klubun Mətbuat Xidməti yayıb.
Yevlax təmsilçisi nigeriyalı futbolçu Sonaqo İsmael Noufounu transfer edib.
Onunla mövsümün sonunadək müqavilə imzalanıb.
Hücumçu mövqeyində çıxış edən futbolçu son olaraq ölkəsinin “Plateau United” klubunda çıxış edib.
Qeyd edək ki, “Karvan” hazırda Birinci Liqanın turnir cədvəlində 27 xalla beşincidir.
Sumqayıt şəhərində ağır yol-nəqliyyat hadisəsi baş verib.
Belə ki, BMW markalı avtomobilin sürücüsü idarəetməni itirərək nəqliyyat vasitəsini köşkə çırpıb.
Qəza zamanı iki nəfər xəsarət alıb.
Yaralılar Sumqayıt Şəhər Təcili Tibbi Yardım xəstəxanasına çatdırılıblar.
Korrupsiyada, eləcə də Misir və Qətər üçün xarici agent kimi işləməkdə ittiham olunan ABŞ-nin Nyu Cersi ştatının senatoru Robert Menendez ədalət mühakiməsinə mane olmaqda ittiham olunub.
Çərşənbə axşamı Nyu-Yorkun Cənub Dairəsi məhkəməsi məlumat bazasında dərc edilən yenilənmiş rəyə senatora və onun həyat yoldaşına qarşı əvvəllər irəli sürülən bütün ittihamlara “ədalət mühakiməsinə mane olmaq” bəndi əlavə edilib.
Qeyd edək ki, iş üzrə məhkəmə iclası mayın 6-na təyin edilib.
Xatırladaq ki, Menendez erməni həyat yoldaşı ilə birgə uzun illər ABŞ-də anti-Türkiyə və anti-Azərbaycan qüvvələrinin dayaqlarından biri olub.
O, Senatın Xarici Əlaqələr Komitəsinə rəhbərlik edib.
Martın 6-da saat 00:15-də Qaradağ rayonunun Lökbatan qəsəbəsi ərazisində 1998-ci il təvəllüdlü İlham Haqverdiyevin öldürülməsi barədə rayon prokurorluğuna məlumat daxil olub.
Qeyd olunub ki, araşdırmalarla 2006-cı il təvəllüdlü Məzahir Bayramovun şəxsi münasibətlər zəminində aralarında yaranmış mübahisə zamanı tanışı İlham Haqverdiyevi kəsici-deşici alətlə xəsarət yetirərək qəsdən öldürməsinə əsaslı şübhələr müəyyən edilib.
Faktla bağlı Qaradağ Rayon Prokurorluğunda Cinayət Məcəlləsinin 120.1-ci (qəsdən adam öldürmə) maddəsi ilə cinayət işi başlanıb, Məzahir Bayramov iş üzrə prokurorluğun qərarı əsasında şübhəli şəxs qismində tutulub.
Hazırda ibtidai istintaq davam edir.
07:50"Martın 6-da saat 2 radələrində Qaradağ rayonu ərazisində 1998-ci il təvəllüdlü İlham Sabir oğlu Haqverdiyevin kəsici-deşici alətlə yetirilən xəsarətlərdən ölməsi barədə polisə məlumat daxil olub.
Daxili İşlər Nazirliyinin mətbuat xidmətindən bildirilib ki, cinayət əməlini törətməkdə şübhəli bilinən 2006-cı il təvəllüdlü Məzahir Elşən oğlu Bayramov polis əməkdaşları tərəfindən keçirilən tədbirlərlə saxlanılıb.
İlkin məlumata görə, hadisə şəxsi münasibətlər zəminində baş verib.
Faktla bağlı araşdırma aparılır.
Azərbaycan Birləşmiş Millətlər Təşkilatının (BMT) 2024-cü il büdcəsi üçün nəzərdə tutulmuş üzvlük haqqını tam ödəyib.
Bu günə qədər ölkəmizlə yanaşı BMT-yə üzv olan 75 dövlət beynəlxalq təşkilata üzvlük haqqını tam ödəyib.
Qeyd edək ki, BMT-nin büdcəsi təşkilata üzv olan 193 dövlətin ödədiyi üzvlük haqqı hesabına formalaşır.
Üzvlük haqqının məbləği bir neçə meyar əsasında müəyyən edilir ki, bunlardan da başlıcası ölkənin ödəmə qabiliyyətidir.
Yığılan vəsait ilk növbədə BMT-nin mərkəzi orqanlarının - Baş Assambleyanın, xüsusi komitələrin və katibliyin inzibati xərclərinin ödənilməsinə yönəldilir.
BMT-nin xərclərinin əhəmiyyətli hissəsi sülhməramlı missiyalara sərf olunur.
Xatırladaq ki, Azərbaycan 1992-ci ilin 2 mart tarixində BMT Baş Assambleyasının 46-cı sessiyasında qəbul olunan qətnamə ilə üzvlüyə seçilib.
Bununla bağlı BMT-nin Nyu-Yorkdakı qərargahının qarşısında Azərbaycanın dövlət bayrağı qaldırılıb, mayın 6-dan isə təşkilatın yanında ölkəmizin daimi nümayəndəliyi fəaliyyətə başlayıb.
Bakının Yasamal rayonunda yerləşən “Papaq” restoranında baş verən bıçaqlanma hadisəsi ilə bağlı araşdırma aparılıb, əməli törədən şəxs müəyyən olunaraq saxlanılıb.
Bu barədə Oxu.Az-a Daxili İşlər Nazirliyinin Mətbuat Xidmətinin inspektoru, polis kapitanı Nurlan Əliyev məlumat verib.
O bildirib ki, əmələ hüquqi qiymət veriləcək:""“Əməli törədən şəxs müəyyən olunaraq saxlanılıb.
Zərərçəkmişin xəsarətlərinin dərəcəsini müəyyən etmək məqsədilə müvafiq ekspertiza təyin olunub.
Araşdırmanın nəticəsindən asılı olaraq əmələ hüquqi qiymət veriləcək”.
11:29"Bakının Yasamal rayonunda yerləşən “Papaq” restoranında bıçaqlanma ilə nəticələnən dava düşüb.
DİN Mətbuat Xidmətinin inspektoru, polis kapitanı Nurlan Əliyev Oxu.Az-a açıqlamasında bildirib ki, dava olması barədə daxil olan müraciət əsasında ərazi üzrə polis orqanında araşdırma aparılır:""“Əlavə məlumat veriləcək”.
08:38"Bakının Yasamal rayonunda restoranda dava düşüb.
APA xəbər verir ki, hadisə “Papaq” restoranında qeydə alınıb.
Belə ki, 2001-ci il təvəllüdlü Aqil Anar oğlu Yaqubov restoranda qardaşı ilə mübahisə edən şəxslərlə əlbəyaxa olub.
Yaralı xəstəxanaya yerləşdirilib.
Qeyd edək ki, “Papaq” restoranlar şəbəkəsinin sahibi bir vaxtlar tanınmış bloqer olan Hüseyn Əzizoğludur.
Faktı Yasamal Rayon Polis İdarəsinin 26-ci Polis Şöbəsinin əməkdaşları araşdırırlar.
Bakının Sabunçu rayonunda bıçaqlanma hadisəsi baş verib.
APA xəbər verir ki, hadisə Zabrat qəsəbəsində qeydə alınıb.
İlkin ehtimala görə, 2000-ci il təvəllüdlü Cahangir Rövşən oğlu İsmayılov çərşənbə tədbiri zaman tonqalın düzgün qurulmadığını irad bildirib.
C.İsmayılov etiraz edən zaman bıçaqlanıb.
Yaralı xəstəxanaya yerləşdirilib.
Faktı Sabunçu Rayon Polis İdarəsinin Əməkdaşları araşdırır.
Rusiyanın Tuva Respublikasında istilik elektrik stansiyasında (İES) güclü partlayış olub.
Məlumatı Tuva Respublikasında rəhbəri Vladislav Xovalıq da təsdiq edib.
O bildirib ki, hadisə nəticəsində 18 nəfər xəsarət alıb, üç nəfər itkin düşmüş hesab olunur.
Bakı Ağır Cinayətlər Məhkəməsində bibisini bıçaqlamaqda təqsirləndirilən Yusif Hüseynzadənin cinayət işi üzrə məhkəmə istintaqı başa çatıb.
Pravda.az-ın əldə etdiyi məlumata görə, hakim Samir Əliyevin sədrliyi ilə keçirilən prosesdə hökm oxunub.
Məhkəmənin hökmü Yusif Hüseynzadə üç il müddətinə azadlıqdan məhrum edilib.
Qeyd edək ki, hadisə 23 noyabr 2022-ci il tarixdə, saat 1 radələrində paytaxtın Sabunçu rayonu, Balaxanı qəsəbəsi, 2-ci Mədən ərazisində yerləşən nömrəsiz fərdi evdə qeydə alınıb.
Belə ki, 2001-ci il təvəllüdlü Yusif Hüseynzadə münaqişə zəminində bibisi, 1986-cı il təvəllüdlü Xəyalə Hüseynovaya üç bıçaq zərbəsi vurub.